พระราชทานเพลิงสรีรสังขาร พระอาจารย์สุดใจ เจ้าอาวาสวัดป่าบ้านตาด
ผู้แทนพระองค์ สมเด็จเจ้าฟ้าฯ กรมพระศรีสวางควัฒน วรขัตติยราชนารี ร่วมพิธีพระราชทานเพลิงสรีรสังขาร พระอาจารย์สุดใจ เจ้าอาวาสวัดป่าบ้านตาด พระอาจารย์อินทร์ถวาย แสดงพระธรรมเทศนาสาเหตุมรณภาพจากสำลักควัน ลูกศิษย์และพระต่างรับรู้ ไม่ข้องใจเวลา 14.00 น. วันที่ 24 พฤษภาคม 2563 บริเวณศาลาใหญ่หน้าวัดเกสรศีลคุณ (วัดป่าบ้านตาด) หลังจากทางวัดไม่อนุญาตให้ญาติโยมเข้ากราบสรีรสังขารพระอาจารย์สุดใจ ทันตมโน ก่อนถึงเวลาพระราชทานเพลิงสรีรสังขารในช่วงเวลา 16.00 น. มีการจัดเตรียมสถานที่ทั้งในศาลาใหญ่ และจิตกาธาน พระอาจารย์อินทร์ถวาย สันตุสสโก เจ้าอาวาสวัดป่านาคำน้อย อ.นายูง จ.อุดรธานี แสดงพระธรรมเทศนา สวดมาติกาบังสุกุล เสร็จแล้วเชิญสรีรสังขารพระอาจารย์สุดใจไปยังจิตกาธานพระอาจารย์อินทร์ถวาย สันตุสสโก แสดงพระธรรมเทศนา เริ่มจากกล่าวถึงประวัติ พระอาจารย์สุดใจ ทันตมโน เป็นชาวสมุทรปราการ จบการศึกษาระดับปริญญาโท ผ่านการทำงานทางโลก ก่อนมาบวชศึกษาทางธรรม จำพรรษาครั้งแรกกับหลวงปู่อ่อน อ.หนองวัวซอ จ.อุดรธานี แล้วมาอยู่ที่วัดป่าบ้านตาด อ.เมือง จ.อุดรธานี รวม 47 พรรษา ดูแลเรื่องคำเทศนาหลวงตาพระมหาบัว ญาณสัมปันโน ทั้งเทปและหนังสือ ถือว่าท่านเป็นเพชรของพ่อแม่ครูอาจารย์ของเราการจัดงานครั้งนี้มีการประชุม มีผู้ว่าราชการจังหวัด มีหลวงพ่ออินทร์ถวาย มีลูกศิษย์ รวมทั้งพระร่วมด้วย มีการพูดคุยกันจนเข้าใจ ทั้งรายงานการตรวจสอบของเจ้าหน้าที่ ว่าจะเกิดจากไฟฟ้าลัดวงจร จากอากาศที่ร้อนมากกว่าปกติ เมื่อส่งไปผ่าตรวจที่ รพ.ศรีนครินทร์ แพทย์ยืนยันว่า สำลักควัน ลูกศิษย์และพระต่างรับรู้ก็ไม่ข้องใจพระอาจารย์อินทร์ถวาย สันตุสสโก แสดงพระธรรมเทศนาตอนท้ายว่า เราไม่คาดคิดว่าจะมีวันนี้เกิดขึ้น หลวงพ่อได้รับแจ้งทางโทรศัพท์ ตอนแรกบอกว่าไฟไหม้อาการหนัก ต่อมาแจ้งว่ามรณภาพแล้ว นี่แหละคือความไม่แน่นอน พระพุทธเจ้าสอนไว้อย่าตั้งในความประมาท ให้คิดถึงความตาย ไม่มีใครหลีกหนีไปได้ ไม่หลงระเริงกับความชั่ว ต้องประกอบคุณงามความดี ไม่ตั้งไว้ในความประมาท เกิด แก่ เจ็บ ตาย เป็นเรื่องธรรมดาจากนั้นเวลา 15.30 น. วันที่ 24 พฤษภาคม 2563 สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารีโปรดเกล้าฯ ให้นายชวัช อรรถยุกติ รองประธานสถาบันวิจัยจุฬาภรณ์ ฝ่ายวิเทศสัมพันธ์ เป็นตัวแทนในการฌาปนกิจศพ พระอาจารย์สุดใจ ทันตมโน อดีตเจ้าอาวาสวัดเกษรศีลคุณ (วัดป่าบ้านตาด) อ.เมือง จ.อุดรธานี ณ วัดเกษรศีลคุณในการนี้ นายชวัช อรรถยุกติผู้แทนพระองค์ ขึ้นยังจิตกาธาน ทอดผ้าไตรพระราชทาน สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี5 ไตร ถวายพระเถระผู้ใหญ่ ประกอบด้วย พระเทพสารเมธี รักษาการเจ้าคณะภาค 8 ประธานฝ่ายสงฆ์ พระราชรัตนาลงกรณ์ วัดชัย จ.หนองคาย พระราชวิสุทธิมุณี วัดเขาศาลาอดุลฐานะจาโร จ.กาฬสินธุ์ พระราชโกศล วัดโพธิสมภรณ์ จ.อุดรธานี และพระโสภณพทธิธาดา วัดศรีนคราราม จ.อุดรธานี นายชวัช อรรถยุกติผู้แทนพระองค์ วางดอกไม้จันทน์พระราชทาน และดอกไม้จันทน์ประทาน ประชุมเพลิงตามด้วย นายนิรัตน์ พงษ์สิทธิถาวร ผู้ว่าราชการจังหวัดอุดรธานี นำผู้พิพากษาหัวหน้าศาลจังหวัดอุดรธานี ผู้บัญชาการมณฑลทหารบก 24 ผู้บังคับการตำรวจภูธรจังหวัดอุดรธานี คณะศิษยานุศิษย์ และประชาชนมากกว่า 10000 คน ร่วมวางดอกไม้จันทน์เวลา 16.25 น. หลังเสร็จพิธี ผู้แทนพระองค์เดินทางกลับ หลวงพ่ออินทร์ถวาย สันตุสัตโก วัดป่านำคำน้อย อ.นายูง จ.อุดรธานี นำพระอธิการสุธรรม สุธัมโม เจ้าอาวาสวัดป่าหนองไผ่ จ.สกลนคร รักษาการเจ้าอาวาสวัดป่าบ้านตาด และคณะสงฆ์ ขึ้นบนจิตกาธานทำการจุดไฟประชุมเพลิงจริง ท่ามกลางศิษยานุศิษย์ พระสงฆ์ ประชาชนยังปักหลักสวดมนต์เฝ้าดูโดยรอบ.
ผู้แทนพระองค์ สมเด็จเจ้าฟ้าฯ กรมพระศรีสวางควัฒน วรขัตติยราชนารี ร่วมพิธีพระราชทานเพลิงสรีรสังขาร พระอาจารย์สุดใจ เจ้าอาวาสวัดป่าบ้านตาด พระอาจารย์อินทร์ถวาย แสดงพระธรรมเทศนา 
หลวงพ่อสุดใจ,หลวงพ่อสุดใจถูกไฟคลอก,หลวงพ่อสุดใจ​ ทันตมโน,ไฟไหม้กุฎิหลวงพ่ดสุดใจ,วัดป่าบ้านตาด,ข่าวทั่วไป